| Isabela Vasiliu-Scraba 


din Caietele lui Mircea Eliade 


Altă lume, cu reprezentanți 
invizibili pentru oamenii de 
rând (despre Nouăsprezece 

trandafiri de Mircea Eliade) 


chineze, când suflul revoluției sfărâmase degete 

de mari pianiști, academicianul Mircea Eliade 
scrisese în 1971 povestirea Uniforme de genera! (vezi 
Isabela. Vasiliu-Scraba, Statul-inchisoare și artistul 
adevărat). 

În ea actorul de geniu leronim "Ihanase apare ca 
retras din noua lume adusă în Regatul României de 
tancurile armatei staliniste, Departe de spectatorii ca- 
re-l ovaţionaseră odinioară pe marile scene ale capita- 
lei, leronim continuă să-și practice meseria regizor și 
de actor fără constrângeri impuse de puterea politică. 


| mpresionat de sălbăticia revoluției culturale” 


După trei ani, renumitul savant repune proble- 
ma culturii în regimurile totalitare, reluând, din na- 
rațiunea intitulată Uniforme de general, figura artistu- 
lui Teronim Thanase și decorul casei Calomifireștilor. 
aflată în ruină. Actorul, de astă dată, afișează ruperea 
sa de trecutul familiilor boiereşti Antim-Calomfir- 
"Thanase declarându-și disponibilitatea pentru un 
viitor trăit liber in cirumstanţe istorice oricât de tra- 
gice. Fiindcă aceeaşi lumină dumnezeiască este as- 
cunsă pretutindeni, în toate lucrurile, Prezentul su- 
prapus peste un trecut ca matcă a apuselor civilizaţii 
apare în maiestuoasa lumină a Ierusalimului ceresc 
de la sfârșitul povestirii. Imagine pe care are certi- 
tudinea că nu e singurul care-o văzuse: „Nu simţise 
când încetase ploaia și se ridicase negura inecăcioasă 
şi cerul se limpezise, înălțându-se și parcă totodată 
adâncindu-se, Privea întrigurat lumina, tot mai pu- 
ternică, tot mai sclipitoare, care se răspândea deasu- 
pra oraşului, prefăcând clădirile imense în cristale, 
asemenea unor nesfârșite flăcări de aur şi pietre 
scumpe. Cristalele se înâlțau. Apropiindu-se unul de 
altul, contopindu-și pe nesimţite vâlvătaia” (Mircea 
Eliade, Incognito la Buchenwald, 1974). 

După alţi câțiva ani a imaginat un roman 
(Nouăsprezece trandafiri, 1979) axat și el pe ideca 
că libertatea absolută rămâne posibilă îndiferent 
de presiunea societăţii totalitare asupra individului. 
Avea şaptezeci și doi de ani când Mircea Eliade - „sa- 
vantul orfeizant” (după opinia lui Ortega y Gassel) — 
prevăzuse că „intreaga omenire este amenințată să 
supraviețuiască în stilul 1984”, 

Acest binecunoscut „stil” nu înscamnă doar 
totalul control al indivizilor, din ce în ce mai lesne 
de realizat prin tehnica digitală, dar și reimpunerea 
„religiilor” politice, incluzând câteva „isme” (prin- 
tre care şi gnosticismul anticreștin) alături de tota- 
litarismul „sanitar” şi poate de un nou comunism 
reşapat întru evitatea punerii în discuţie a crimelor 
totalitarismului marxist ce a durat, din 1907, peste 
opt decenii. 

Într-unul din caietele sale notează pe 19 iulie 
1979: „Recitesc, tulburat, Nouăsprezece trandafiri”. 

Aici regizorul de geniu leronim 'Thanase apare în- 
tr-un scaun cu rotile. Cum explică Eliade, acto- 
rul-regizor ajunsese pe jumătate paralizat probabil 
de la un rol jucat neîndemânatic, în orice caz, în- 
tr-un moment pe care îl uitase. „Uitarea” lasă o porti- 
ță deschisă spre vindecare pe calea anamnezei, după 
doi ani de certă invaliditate, 

Din punctul de vedere al realităţii de văzut și 
pipăit, paralizia lui Ieronim marca poate vieţuirea 
într-un regim polițienesc lăsându-și urmele adânc 
încrustate în unele trupuri, precum se întâmplase şi 
cu părintele Calinic din povestirea Cele Trei Graţi, 
Căci nelipsitul Albini, anchetatorul comunisto-se- 
curist care în Nouăsprezece trandafiri îl pândea din 
umbră pe semi-paralizatul Ieronim 'Ihanase, îl talo- 
nase și pe invalidul călugăr Calinic, supraviețuitor 
al temnițelor politice comuniste, până când Calinic 
şi-a dat duhul în circumstanţe cât se poate de sus- 
pecte. 

Noul roman eliadesc îl imaginează pe securis- 
tul Albini deplasându-se la locuința plagiatorului 
Anghel Pandele, scriitor ce se aprovizionează de la 
Gospodăria de Partid, având secretar personal, li- 
muzină la scară și menajeră. Desemnat de oficiali- 
tăți precum Cărtărescu după 1990 - ca „cel mai 
mare scriitor român în viaţă”, Pandele intenţionează 
să publice, sub numele lui, un eseu asupra teatrului 
scris de regizorul leronim Tanase, eseu urmând a-i 
prefața noul volum de teatru experimental. Cu scuza 
unei dezvăluiri a adevăratului autor la o eventuală 
ediţie suplimentară, plagiatorul are prudența de a 
trage la xerox zece exemplare din volumul de teatru 
tipărit de o editură comunistă, dar nedistribuit pe 
piaţa cărţii, 

Pentru Gheorghe Glodeanu, care-l trece cu ve- 
derea pe Albini, autorul Introduceri la o dramatur- 
gie posibilă ar fi chiar Pandele (vezi Mircea Eliade. 
Poetica fantasticului și morfologia romanului existen- 
țial, 1997, p.177). Dovadă că n-a înaintat cu lectura 
nici până la jumătatea mini-romanului de 192 de 
pagini. Căci motivaţia plagiatului ca și presupusa 
dezvăluire (la o a doua ediţie) a adevăratului autor 
se putea citi la p.77. 

Până să-și reînnoiască inspirația atât prin con- 
tactul cu Laurian și Niculina, cât și prin plagierea 
lui Ieronim, romancierul Anghel Pandele era insis- 
tent menţinut în atenţia publică prin re-editarea la 
nesfârșit a unui roman de succes din tinerețe, ur- 
mând a i se publica acum, la 61 de ani, şi oarece 
„Memorii dictate secretarului său, Eusebiu Damian. 

De la universitarul Carl Schmidt, invitat în 
Portugalia să ţină niște conferințe, Mircea Eliade 
aflase în mai 1944 că Wilhelm Fraenger „lucrează 
de vreo zece ani la descifrarea lui Bosch şi a scris o 

uriașă monografie de peste 1000 de pagini asupra 
ui, încă nepublicată” (M.E, Jurnalul portughez). 
Rămânând în Germania de est și desfășurându-și 
activitatea în „domeniul ideologic”, cenzura comu- 
nistă i-a ingăduit lui Fraenger - după ani şi ani de 
zile =, doar apariția unui mic volumaş de vreo 200 
de pagini despre Bosch. 

Pe Maestrul Pandele, Eliade il definise drept 
artist emerit al poporului, academician și candidat 
al Statului român la Premiul Nobel, Imagine eloc- 
ventă de colaborator fidel al regimului politic din 
România. 

Deşi debutul recenziei pe care a făcut-o 
Camilian Demetrescu romanului: Nouăsprezece 
trandafiri este de-a dreptul sclipitor prin referi: 
rea la Hegel, recenzentul greşeşte considerându-l 
pe Anghel Pandele „o proiecție a autorului” (în 
rev. Cuvântul Românesc, Canada, aprilie, 1981, 
republicat în vol: Camilian Demetrescu, Exil (1), 
București, Ed, Albatros, pp, 423- 433), 

Cu ocazia vizitei făcută la domiciliul seriitoru- 
lui Pandele, securistul Emanoil Albini o înfățișează 
secretarului Eusebiu Damian pe Niculina ca pe un 
mare pericol producător de haos în stucturile de 
vârf ale regimului totalitar. 

Dacă talentata, erudita şi frumoasa actriţă năs- 
cută dintr-o boieroaică și un tipograf s-ar fi culcat 
în dreapta şi în stânga pentru obținerea de roluri și 
de premii, ea ar fi fost probabil copleșită de toate 
onorurile și n-ar fi atras asupra ei mânia mocnită a 
poliției politice, Cum astfel de lucruri nu se întâm- 
plaseră, securistul Albini, „un fanatic al Instituţiei” 
(cf. M.E.),a recurs la o scenarită de inspiraţie gnos- 
tică, din care reieşea că dorința Sophiei (din gnoza 
lui Valentin) de a-l cunoaște pe Dumnezeu Tatăl a 
atras după sine toate relele din lume, 

Şi asta pentru că, din 1961, Niculina, la un an 
după ce-i murise mama, incepuse a-și căuta tatăl, 
fost prizonier în Uniunea Sovietică repatriat în 
1950, probabil rearestat (cum s-a întâmplat cu ero- 
ul de la Stalingrad, Aurel State, vezi volumul me- 
morialistic Drumul crucii) şi, cine stie, poate chiar 
omorât după gratii, fără ca familia să fie anunțată 
de moartea lui, fapt petrecut aievea în cazul ucide- 
rii prin torturare a filosofului Mircea Vulcănescu 
(vezi Isabela Vasiliu-Scraba, Efectul „Rashomon” 
sau Adevărul despre moartea martirică a lui Mircea 
Vulcănescu). 

Comunisto-securistul Albini, deși-l ştia ple- 
cat pe Maestrul Anghel Pandele, vine totuși ca să-l 
atenţioneze (prin secretarul-dactilograf) pe artis- 
tul emerit al poporului asupra pericolului pe care 
îl putea constitui frecventarea regizorului leronim. 
“hanase şi a Niculinei logodită cu Laurian Serdaru, 

“Tot Albini a fost „Marele inchizitor” din nuve- 
la Pelerina compusă în 1975, al cărei comentariu li- 
terar l-am intitulat Pelerina lui Eliade sau Scenarita 
ca formă securisto-comunistă a teoriei conspirație 

În jurul aceluiași personaj-sursă de închipuite 
scenarii conspiraționiste şi-a structurat academi- 
cianul Mircea Eliade şi acţiunea de tip polițist din 
povestirea Dayan terminată în 1980 (vezi Isabela 
Vasiliu-Seraba, Dayan sau Transparenţa matemati- 
că a realităţii sacralizată de pașii lui Iisus). 

Securistul Albini din romanul Nouăsprezece 
trandafiri era pasionat de gnosticism. EI nu-l citeş- 
te însă pe Hans Jonas, conspectat de studentul loan 
P, Culianu în teza de licenţă urmând a fi trecută pe 
5 noiembrie 1975 la Milano. Anchetatorul Albini 
parcursese cartea filosofului Hans Leisegang (Die 
Gnosis, 1924), apărută câţiva ani înaintea scrierii lui 
Jonas. 

Ajuns în SUA după ce Eliade incheiase ci- 
clul de conferințe The Beginnings of High Religions 
(M.E., Jurnal, 10 febr, 1975) cu o bursă de un tri- 
mestru obținută pentru el de Distinguished Service 
Professor Mircea Eliade, care-i plătise și drumul 
dus-intors, studentul Ioan P. Culianu s-a grăbit să 
ducă lucrarea pregătită pentru licenţă universitaru- 
lui Hans Jonas în speranța (dovedită deșartă) că-l 
va lua ca asistent, după cum și-a amintit Şerban C. 
Andronescu în textul intitulat „A fost Ioan Petru 
Culianu „discipolul lui Mircea Eliade”?, bttps// 
ro,scribd.com/doc/179318724/%C5%9EerbanAn- 
dronescuCulianuFalsDiscip ). 

] ntr-o scrisoare către prietenul său Noica, 
Mircea Eliade consemnează că pe 20 mai 1975 
„a luat sfârșit trimestrul petrecut de Culianu la 
Chicago... M-a ajutat... să-mi aranjez biblioteca, 
mi-a clasat corespondenţa din ultimii zece ani și a 
dactilografiat o bună parte din bibliografie” (MLE., 
21 mai 1975), O activitate similară va face la un de- 
ceniu distanţă și Adriana Berger, cea care I-a atacat 
cu furie pe faimosul savant în 1988 (vezi Francis 
Ton Dworschak, În apărarea lui Mircea Eliade, 
Criterion Publishing, 2003), 

La Paris, Adriana Berger îi mărturisise asisten- 
tului de română loan P. Culianu că nu are slujb: 
după ce Mircea Eliade se dispensase de ajutorul 
„Nu mă mai pot indoi acum că desfacerea bibliote- 
cii şi, mai ales, răscolirea manuscriselor și clasarea 
corespondenţei a fost o imensă greșală. Poate cea 

mai gravă eroare din ultimii 25 de ani ”, notase ma- 
rele savant pe 31 martie 1984. 

Citind în manuscris nuvela Pelerina (din 
1975), fostul comunist Matei Călinescu a reţi- 
nut din ea lucrurile care-i erau foarte familiare, 
precum clișeele ideologice din ziarul partidului 
unic, care fac să semene între ele toate numerele 
Scânteii”(Mircea Eliade, Corespondenţă, vol. IV, 
Criterion Publishing, 2007, p. 253). 

Securistul Albini din Pelerina fusese trecut 
cu vederea de Matei Călinescu, trimis în America 
de oficialităţile comuniste. Era şi el, ca şi fostul 
comunist loan Petru Culianu, dresat să „uite” cri- 
mele regimului dictatorial impus în România de 
oamenii lui Stalin. Nici când citeşte nuvela Dayan, 
Matei Călinescu nu discută reapariția personajului 
Albini pe care-l împinge în spatele imaginarului 
conflict dintre gândirea politică şi gândirea mitică, 
Monica Lovinescu observase că, după împuşcarea 
în ceafă, în WC-ul universităţii, a informatorului 
Culianu, Matei Călinescu s-a apucat să-l cocoațe 
deasupra savantului Eliade pe doctorandul asasinat 
la Chicago ca trădător al Securităţii. De altfel, mult 
înainte de a-i cunoaşte pe aceşti doi trimiși ai stă- 
pânirii comuniste, Mircea Eliade era perfect con- 
ştient de nivelul celor „crescuţi exclusiv cu proza 
i poezia produse în conformitate cu normativele 
ocupantului” (M. E., 17 oct. 1970). 

La moartea unicului său discipol român, care 
a fost orientalistul Sergiu Al-George, Eliade obser- 
vase că, în plan cultural, o asemenea pierdere nu 
poate fi compensată. 

Atunci a regretat abandonarea sanscritei pe 
care începuse la București, cu Sergiu Al-George, 
să o învețe studentul Culianu. Prin 1981, inte- 
esele lingvistice ale asistentului de română de la 
Groningen vizau paleo-bulgara pe care, cunoscând 
limba rusă, o studia la acea vreme (vezi scrisoarea 
lui Eliade către Noica din 31 dec, 1981), 

Romanul Nouăsprezece trandafiri, dedicat 
Ilenei și lui loan Cușa a fost trimis de Mircea Eliade 
pe 7 martie 1979 unei traducătoare în germană, 
ceea ce i-a dat prilejul să constate mai apoi că lite- 
ratura sa „place şi se vinde în spaniolă și în germa- 
nă. S-ar fi vândut ea și în totalitarismul comu 
dacă cele 30000 sau 60000 de exemplare din volu- 
mul de nuvele intitulat În curte la Dionis (Cartea 
Românească, 1981), volum „tras pe hârtie proastă 

cu cerneală cenuşie” (M.E.), ar fi ajuns în librării. 
Ceca ce e foarte posibil că nu s-a întâmplat: „Cartea 
costă 27 de lei, dar nu se găseşte; librarii au vân- 
dut-o pe sub tejghea. La bursa neagră... a ajuns 300 
de lei” notase autorul în vara lui 1981 (vezi M.E., 
Jurnal, 23iulie 1981), 

Presupunând (pe bună dreptate) că editorii 
comuniști vor interveni cu foarfeca cenzurii, cum 
s-a şi întâmplat cu textul povestirii O fotografie ve- 
che de 14 ani (la p.56 şi la p:63), faimosul savant 
adaugă: „n-am timp să verific dacă au respectat 
originalul” (vezi Isabela Vasiliu-Scraba, Harismele 
Duhului Sfânt și Fotografia de 14 ani). 

În legătură cu romanul Nouăsprezece tranda- 
iri, academicianul Mircea Eliade îi scrisese în pri- 
măvara anului 1979 lui Matei Călinescu (depășit 
cu totul de înaltul orizont spiritual din povestirile 
fantastice ale faimosului savant) că într-un stat dic- 
tatorial există deja o societate invizibilă şi invulne- 
abilă. Foarte probabil Eliade se gândise la perfor- 
manţele spirituale atinse de dr. Sergiu Al-George a 
cărui împlinire culturală s-a întâmplat „sub ocupa- 
ţie comunistă, cum definise Vasile Băncilă epoca 
de după cel de-al doilea război mondial. 

Comunistului trimis să ocupe la Bloomington 
un post de lector de română îi mai explicase în anul 
când a scris Nouăsprezece trandafiri că „invulnera- 
bilitatea” celor câţiva se datorează felului complet 
schimbat de a-și trăi viața, Metamorfoza lor ar se- 
măna într-un fel cu dispariţia doctorului Zerlendi, 
sau a oricărui yoghin care s-a făcut nevăzut, adică 
prezența sa în lumea fizică a devenit irecognoscibi- 
lă pentru muritorii de rând (M.E., 19 martie 1979), 

Interesantă este și precizarea după care „dis- 
pariţia” nu se petrece nici în Muntele Sfânt al or- 
todocșilor (Muntele Athos) și nici pe undeva prin 

olul s-ar petrece chiar în „Statul- 
" (ef. M.Eliade), acolo unde, în decem- 
brie 1950, s-a produs bilocaţia Părintelui Arsenie 
Boca, prezent atât în lagărul de exterminare a 
Canalului Dunărea-Marea Neagră, cât şi la înmor- 
mântarea mamei sale, la sute de kilometrii distan- 
ță. Or, Sf. Arsenie Boca a fost practic omorât de 
Securitatea comunistă poate tocmai din pricina ni- 
velului de induhovnicire la care ajunsese, Şi, tot din 
aceeaşi cauză, Sfântul continuă să fie calomniat de 
oficialii Bisericii, așa cum este și Mircea Fliade ca- 
lomniat de adoratorii lui Culianu. lată premoniţia 
lui Eliade trecută în romanul Nomăsprezece tranda- 
firi: „Oricine priveşte realitatea în faţă înțelege că 
vom intra curând într-o fază a Istoriei Universale 
când niciuna din libertăţile pe care abia apucasem 
să le cunoaştem nu va mai fi posibilă. Trebuie, 
deci, să ne pregătim de pe acum ca să putem supra- 
vieţui în instituţiile societății de mâine... Poeziile 
recitate altfel decât am fost învăţaţi, meditații, ru- 
găciuni interioare, exerciţii de respiraţie şi de vi- 
zualizare, pot deveni tehnici de evadare”. (Mircea 
Eliade, Nouăsprezece trandafiri, Paris, Ethos, 1980, 
București, 1991, p.177) 

„Ca toţi românii conştienţi de destinul 
României, mi-am găsit și eu modelul și consolarea 
în Mioriţa” — scrie Mircea Eliade: „Singurul răs- 
puns pe care-l putem da nenorocului istoriei este 
răspunsul Ciobanului: El vorbeşte de Nunta cosmi- 
că, noi creăm în ciuda condamnării la moarte, Și 
creăm cu o încredere în viitor şi la o scară mondială 
(Haşdeu, lorga, Blaga), de parcă am fi moștenito- 
rii Imperiului Britanic” (Mircea Eliade, 19 martie 
1979). 

În volumul De la Zamolxis la Genghis-Han, 
titlul capitolului cu noua hermeneutică a baladei 
Miorița fusese Teroarea istoriei și răspunsul păsto- 
rului. Ideea principală era că dezastrele istorice au 
putul fi la noi suportate cu ajutorul creştinismului 
cosmic românesc. Cosmosul sanctificat de pașii lui 


TRIBUNA « NR. 532 + 1-15 NOIEMBRIE 2024 


lisus permitea regăsirea sporadică a lumii „incăr- 
cată de virtuțile şi frumuseţile” de care o despuia- 
seră năvălitorii. Mircea Eliade mai face subtila re- 
marcă după care acceptarea destinului nu trădează 
pasivitate, pesimism sau optimism, mai ales când 
e vorba de o revelaţie tragică. În cazul Mioriţei, 
„mesajul îl constituie voinţa păstorului de a schim- 
ba sensul destinului său,..el preface nenorocul ca- 
re-l condamnă la moarte într-un mister al tainei 
nunții maiestos şi teeric,..care îi permite să triumfe 
asupra propriului destin”. În ceremoniile de nuntă 
postume exista deja întreg repertoriul de gesturi, 
imagini şi simboluri. Toate apar însă transfigurate 
în fabuloasa viziune a nunţii mioritice de structură 
cosmică, 

Dresaţii ideologiei comuniste, când aud de 
Mioriţa, cântă refrenul cu thanatofilia şi resem- 
narea, cum a făcut și lectorul de română de la 
Bloomington, Ca să accepte interpretarea eliades- 
că, el ar fi trebuit să accepte premiza referitoare la 
„teroarea istorici”, premiză respinsă cvasi-automat 
de toţi cei ce se auto-iluzionează că lumea începe 
odată cu ei, Matei Călinescu, după ce-i solicitase 
autorului un exemplar din Zalmoxis, s-a apucat de 
sterile speculaţii, dovedind că n-a priceput o iotă 
din noua hermeneutică a Mioriţei. 

Pe 15 aprilie 1973 trimisul stăpânirii înşi- 
ra platitudini cu aer de mare şi profund gânditor 
explicându-i academicianului Mircea Eliade că 
„moartea ciobanului mioritic e cu totul altfel decât 
ne-o putem imagina”, întrucât relația omului arhaic 
cu moartea nu seamănă cu atitudinea în fața morții 
a omului modern. Şi pentru ca totul să culmine- 
ze cu o prostie cât el de mare, Matei Călinescu nu 
uită să scrie de o închipuită „luptă” a ciobanului cu 
destinul, o luptă pe care acesta ar fi deplasat-o în 
planul transistoric al semnificației. 


Nae lonescu (în filozofie) şi Vasile Pârvan (în 
știința istoriei) „au creat școli de lungă durată, şcoli 
de gândire, sensibilitete şi metodă de lucru”, scria 
Petre Pandrea în Memoriile mandarinului valah 
(vol.II, p.161). Mircea Eliade este el însuşi o dova- 
dă a longevităţii Şcolii de gândire iniţiată de Nae 
Ionescu, 

Pus de oficiali să-şi adauge glasul la corul celor 
care-l tot invitau în țară pe Eliade la vremea când 
opera ştiinţifică a acestuia era confiscată imediat ce 
ajungea în România, profesorul de Patrologie loan 
Coman l-a felicitat pe marele savant pentru nume- 
roasele distincţii prin care fusese onorat de lumea 
academică occidentală. 

Apoi, fără a detalia imensa activitate desfăşu- 
rată cu studenții săi de universitarul Ion Nistor și 
de alţi arheologi din şcoala lui Pârvan, îl informea- 
ză că în 20 de ani de săpături arheologice s-a adunat 
un „imens material de istoria religiilor din paleoli- 
tic şi neolitic până în epoca bizantină târzie” (vezi 
scrisoarea lui loan Coman din 14 martie 1968, în 
vol, 5, 2007, p.267). 

Copleşitoarea creativitate a celui considerat 
„cel mai mare istoric al religiilor din sec.XX”, ca și 
nivelul excepţional de ridicat al operei lui Mircea 
Eliade, atât cea de filozof al religiilor cât şi cea lite- 
rară stau şi azi ca un ghimpe în inima multor autori 
de duzină care-şi datorează succesul totalitaris- 
mului comunist prelungit după 1990 prin rămâ- 
nerea ideologilor cu putere de decizie pe poziţiile 
câştigate, Altfel spus, supravieţuirii „Ministerului 
Adevărului” (vezi Orwell, 1984) coordonat de 
aceiași echipă şi înainte, si după 1990, când un co- 
munist francez se repezise a-i lua un interviu lui 
Leonte Răutu, cel supranumit „groparul culturii 
româneşti” (vezi Isabela Vasiliu-Scraba, Mircea 
Eliade şi brațul lung al inchiziţiei comuniste). 

